NaiveNeuron/SloPal huggingface dataset:
M. Číž, podpredseda NR SR: (2009-04-21):
Otváram rozpravu. Písomnú prihlášku do rozpravy nemám, pýtam sa preto, kto sa hlási do rozpravy ústne. Registrujem pána poslanca Janiša. Pokiaľ je to všetko, uzatváram možnosť prihlásiť sa do rozpravy ústne. Slovo má pán poslanec Janiš.
Laurenčík, Milan, podpredseda NR SR (2021-03-19):
Faktickú poznámku má pripravenú aj pán poslanec Ondrej Ďurica, nech sa páči.
Grausová, Natália, poslankyňa NR SR (2016-05-24):
Vážený pán predsedajúci, kolegyne poslankyne, páni poslanci. Chcem sa v prvom rade spýtať, teda to je vlastne otázka, čo sa týka tej Lisabonskej zmluvy, prečo, prečo ste podpísali Lisabonskú zmluvu? Držal vám snáď niekto pri hlave zbraň, že ste to museli urobiť? Prečo ste nepoužívali zdravý rozum? To je len teda taká prvá otázka. Povedali ste, pán minister Lajčák, že našou úlohou ako predsedníckeho štátu v Európe nie je hájiť záujmy štátu, ale záujmy Európskej únie. Ja si myslím, že povinnosťou každej vlády a štátu je v prvom rade hájiť záujmy svojho štátu. A som presvedčená, že ostatné štáty v Európskej únii to aj robia. Občania preto vás, občania Slovenskej republiky volili aj vás, pán minister, lebo si mysleli, že budete zastávať ich záujmy a záujmy nášho štátu. Chcem sa spýtať, prečo ste nepovedali pred voľbami, keď boli voľby do Európskeho parlamentu, že vlastne európski poslanci nemôžu zastávať naše záujmy? Myslím, že občania s týmto neboli uzrozumení, pretože keby to vedeli, asi by nikto nešiel voliť. Chcem povedať, že ak budeme voliť naše záujmy, aj ako predsednícky štát, bude to dobré, keď budeme hájiť naše národné záujmy a dobro Slovenskej republiky. Tak to bude dobré nielen pre nás, ale aj celú Európu. Dnes už len slepý nevidí, že Európska únia je riadená nikým nevolenými byrokratmi, ktorí šliapu po právach Európanov a robia všetko na zničenie Európy aj európskych národov. A nerobia to náhodne. Mne to celé pripadá ako organizovaný zločin. Hovoríte o nelegálnych migrantoch. Dobre, nelegálni migranti. Ale čo budete robiť a čo budeme robiť s tými státisícami migrantov, ktorých nám Turecko zlegalizuje? To už nebudú nelegálni migranti a na nich už budú platiť iné pravidlá. Vy si myslíte, a vôbec je tu niekto ešte so zdravým rozumom, ktorý by veril tomu, že nám niekto, že nám budú posielať vysokoodborných a kvalifikovaných odborníkov z Ázie a z Afriky? Bolo vôbec úplne zverejnené úplné znenie dohody s Tureckom? Žiadam poslancov, ktorým ešte zostali zbytky zdravého rozumu, či už sú to poslanci z koalície alebo z opozície, a tí, ktorí nestratili alebo nepredali svoje svedomie, tak žiadam ich, aby hlasovali proti tomuto návrhu. Ďakujem.
Pellegrini, Peter, predseda NR SR (2015-09-16):
Tak ho povedzte!
Kuriak, Milan, poslanec NR SR (2022-12-06):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Fronc, Martin, poslanec NR SR (2012-05-10):
Ďakujem pekne, pán predseda. Pán poslanec Raši a pán primátor Košíc, ja len k jednej malej časti. A musím povedať, že ma prekvapujete, pretože myslím si, že košický denník Korzár čítate a údaje viete o univerzitnej nemocnici. A nikto zatiaľ nespochybnil, že za predošlého vedenia výrazne znížila zadlženie košickej nemocnice, univerzitnej, že v ostatných mesiacoch fungovala tak, že nevytvárala žiaden dlh, že zrušili tam mnohé nevýhodné zmluvy. A ak to tak nie je, tak to povedzte a preukážte, že to pravda nie je. Takže výsledok bol, samozrejme, že v priebehu pár dní skončil ako všetci ostatní riaditelia nemocníc. Pani ministerka ich kobercovým náletom poslala preč. (Potlesk.)
P. Hrušovský, predseda NR SR: (2005-01-20):
(Hlasovanie.) 125 prítomných, 80 za návrh, 23 sa zdržalo, 22 nehlasovalo. Návrh sme schválili. Teraz, nech sa páči, môžete ďalší návrh predniesť. Ľ. Lintner, poslanec: Opätovne to bude návrh, ktorý predniesol navrhovateľ v poradí: „Národná rada Slovenskej republiky žiada ministra kultúry, aby po ukončení práce komisie odborníkov a pred zaradením materiálu na rokovanie vlády predložil navrhované riešenie na rokovanie Výboru Národnej rady Slovenskej republiky pre vzdelanie, vedu, šport a mládež, kultúru a médiá“.
B. Bugár, podpredseda NR SR: (2004-11-30):
D. Bollová, poslankyňa: Ďakujem pekne. Ja by som sa chcela spýtať pána predkladateľa, že na základe akej iniciatívy alebo čej žiadosti sme vlastne vypracovali alebo niekto vypracoval toto stanovisko a žiadate od Národnej rady, aby sme ho prijali. Po druhé, na základe čoho sa píše tu v tom návrhu uznesenia, konštatujeme to či ono? Po tretie, ktoré demokratické sily vlastne podporujeme? Veď oni všetci hovoria, že sú demokrati. Po štvrté, nebolo by vhodné počkať na rozhodnutie Najvyššieho súdu Ukrajiny? A pani kolegyňa, ktorá tam bola na návšteve, viete, mne to pripadá tak, že čítate naozaj iba nejaké jedny jednostranné noviny. Nevytýkajte nám, že sa nečudujete, že my hovoríme tak, ako hovoríme. Prečítajte si, prosím vás, čo píšu vo štvrtok noviny Gardien, ktoré rozhodne nie sú komunistické, o tom, akým spôsobom zabezpečovali Spojené štáty americké priebeh volieb na Ukrajine a čo všetko tam bolo investované do mediálnej reklamy a podobne. Takže o tom, čo sa tam deje a čo sa stalo, písali napríklad noviny Gardien. Viete, väčšina z nás nemá prehľad o tom, ako to tam vyzerá. A potom by som sa cítila ako pes, ktorý šteká za plotom a „kecá“ do toho, čo sa deje na dvore, hoci tam vôbec ani nevidí. Ďakujem.
Paška, Pavol, predseda NR SR (2014-09-09):
Pán poslanec Lipšic.
Kollár, Boris, predseda NR SR (2020-10-20):
Pán poslanec, vystúpil pán minister a tým pádom bola otvorená rozprava a bolo to urobené kvôli tomu, aby sme vrátili do rozpravy, aby mohli sme predniesť pozmeňováky a upraviť... (Reakcie z pléna.) Prosím? Však nechajte ma dohovoriť. A mohli, boli, mohli byť pozmeňováky prednesené, aby sme vedeli upraviť, upraviť platnosť a účinnosť, pardon, účinnosť tohto zákona. Rešpektujem, že potrebujete nejaký čas, a aby sme sa nezdržiavali, 10 minút vám bude stačiť na preštudovanie tých zákonov? (Reakcie z pléna.) Prosím, zapnite pána poslanca Fica.
Burian, Jozef, poslanec NR SR (2010-09-09):
Ďakujem, pán predsedajúci. Vrelo nesúhlasím s tým, čo už tu bolo povedané. A chcem len povedať, že problém eurovalu je trošku zložitejší. A nie je pravdou to, že v eurovale bude rozhodovať členská krajina, ale už konkrétna organizácia alebo konkrétna komisia, ktorá vznikla so správou eurovalu. Čiže nebude do toho vstupovať žiadna členská krajina Európskej únie, žiadna členská krajina, ktorá do toho eurovalu vstúpila, bude rozhodovať iba ten inštitút alebo tá inštitúcia, ktorá vznikla ako špecifický systém pre uplatňovanie eurovalu. (Ruch v sále.)
Hrnčiar, Andrej, podpredseda NR SR (2019-11-29):
Ďakujem. Stanovisko Najvyššieho kontrolného úradu Slovenskej republiky k návrhu štátneho rozpočtu na rok 2020 je pod tlačou 1744. Prosím podpredsedu Najvyššieho kontrolného úradu Igora Šulaja, aby stanovisko uviedol.
Mikulec, Roman, poslanec NR SR (2023-11-24):
Ďakujem pekne za slovo. Pán minister, ja neskĺznem na vašu úroveň, lebo mi to za to nestojí. Hovorí sa, že všetci sú hlupáci, len ty si lietadlo, tak myslím, že toto u vás platí úplne dokonale. A k tým mnohým vyjadreniam ja, samozrejme, vystúpim aj v rozprave, čo sa týka, teda prečo tu dnes sedíme a čo je reálny dôvod, prečo tu naozaj dnes sme. Ale za mňa práve preto, čo ste previedli vo vašom vystúpení, tú aroganciu, to, akým spôsobom pohŕdate s policajtami, to, akým spôsobom pohŕdate vôbec s mnohými ľuďmi, pretože to nie je o tom, že vy nemáte právo si vymeniť policajného prezidenta alebo viceprezidentov, to vám nikto neberie. My sme tu preto, akým spôsobom ste to urobili, to, že rozhodol súd, že nezákonným alebo v rozpore so zákonom. A to, že ste to urobili ako akt pomsty, preto tu dnes sme napriek tomu, že to mnohí tí z tých istých z vašich stláčačov tlačítiek, ktorí sedia na pravej strane, nedokázali pochopiť. Ale práve preto, že sa správate takým spôsobom arogantným, ako sa správate, preto tu dnes sme.
Schlosár, Rastislav, poslanec NR SR (2022-10-18):
Pán poslanec Dostál, ja som rád, že ste ako hrdý člen LGBTI+++ komunity potvrdili, že tento váš návrh zákona, ktorý hovorí o partnerských spolužitiach, že naozaj to je len taký prvý krok na ceste k tým homosexuálnym manželstvám. Som rád, že ste to tu povedali aj pred tými konzervatívnymi poslancami, ktorí možno zvažujú, že tento váš návrh zákona podporia. Napokon sám ste sa vyjadrili, že vy s tými manželstvami nemáte problém, len tak medzi riadkami ste povedali, že tá spoločnosť ešte na to nie je pripravená, a teda ja som to pochopil tak, že už len čakáte na ten moment, kedy tú spoločnosť na to pripravíte, aby ste mohli aj toto presadiť. Takže ja len chcem teda vypichnúť to, že naozaj toto je len prvý krok a ja som rád, že ste to vy sám ako navrhovateľ potvrdili.
K. Tóthová, poslankyňa: (2005-01-20):
Pani predsedníčka dozaista čítala články, ktoré som publikovala v tlači a kde som poukázala, že Rada pre vysielanie a retransmisiu nevyvodzuje zodpovednosť tam, kde sa porušuje povinnosť nepropagovať násilie, a hlavne tam, kde zákon jasne hovorí, a viem, že to je presne tak, ďakujem vám veľmi pekne, kde zákon jasne hovorí, že do ponúk programov nemožno zahŕňať výňatky z diel, ktoré znázorňujú používanie strelných zbraní, devastáciu životného prostredia a zábery, ktoré by mohli navodiť dojem skrytej formy propagácie alkoholizmu atď. Vážení, čoho sme svedkami? Poobede, večer ponuky večerných programov, filmov, v ktorých práve sú televíziou vybraté alebo určitou spoločnosťou pripravené výňatky práve z filmov, kde sa namieruje strelnou zbraňou, používa sa strelná zbraň, devastuje sa životné prostredie, násilné scény ako jeden škrtí druhého a podobne. Vážení, ale § 19 ods. 2 písm. b) to výslovne zakazuje. Tu nejde o posúdenie... (Ruch v sále.)
Kollár, Boris, predseda NR SR (2022-06-23):
Prosím, prezentujme sa hlasujeme. (Hlasovanie.) Prítomných 130 poslancov, za 85, proti 8, zdržalo sa 37. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Érsek, Arpád, poslanec NR SR (2013-05-30):
Ďakujem za slovo. Pán Simon na niečo zabudol. Povedal pravdu, že občanom Slovenskej republiky, rýdzo Slovákom berieme občianstvo a niektorým, ktorých potrebujeme, rozdávame. Poviem vám mená športovcov: Musuľbes, Kuzminová, nejaký rodený Slovák Gode, Guédé, ja neviem čo, za Slovan hraje. Včera som pozeral správy, ďalší, prečo občan dostáva občianstvo. Týchto chlapcov asi potrebujeme a im rozdávame a rýdzo Slovákom neumožníme, aby si ponechali občianstvo. Lebo budú štartovať na olympiáde, kde naši športovci za týchto podmienok nemôžu štartovať. Asi v tomto smere. Ďakujem.
Kočiš, Eduard, poslanec NR SR (2021-05-04):
Ďakujem pekne za slovo, pán predsedajúci. Pán exminister Richter alebo pán emeritný minister práce, sociálnych vecí a rodiny pán Richter, naozaj ako odborník na sociálnu oblasť a celkové fungovanie ministerstva ste veľmi správne poznamenal, že v tomto zákone sú aj značné nedostatky, sú tam aj značné riziká, ale je tam aj značná miera nejakého cieleného finančného zabezpečenia k tomu, aby určité skupiny obyvateľstva o svoju prácu na základe pandemických opatrení neprišli a myslím si, že ministerstvo práce sa bude snažiť aj naďalej tieto finančné prostriedky správne využívať, pretože je určite jednoduchšie zadotovať pracovné miesto na určitý čas, ako oňho prísť a potom ho naštartovať úplne od samého začiatku, čo je nie príliš produktívne ani efektívne a na druhej strane, ako ste veľmi správne poznamenal, Európsky sociálny fond je presne ten fond, ktorý je určený na tieto veci, na takéto kolúzne situácie alebo kolízne situácie, ktoré môžu a mohli nastať. Čiže naozaj do tohto fondu mohlo byť naliatych oveľa viac peňazí z európskych rozvojových programov a tieto programy nám mohli značne pomôcť túto krízovú situáciu aj s týmto skráteným časom jednoducho zvládnuť lepšie. Čiže ja tiež mám v tomto takú zvláštnu a takú možno až ťažkú situáciu, že je mi veľmi problematické sa rozhodnúť, čo je lepšie, čo bude horšie, no ale dôležité najmä bude to, koľkými finančnými prostriedkami bude vedieť hospodáriť alebo bude môcť distribuovať ministerstvo práce, sociálnych vecí a rodiny, nakoľko toto je taká ešte stále veľká záhada, ale veľmi pekne ďakujem za váš príspevok.
Hrnčiar, Andrej, podpredseda NR SR (2017-12-05):
Pán poslanec Uhrík.
Grendel, Gábor, podpredseda NR SR (2022-06-15):
Ďakujeme za informáciu. Prerušujem rokovanie o tomto bode programu. Pristúpime teraz k prvému čítaniu o návrhu poslancov Anny Zemanovej, Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní. Návrh zákona má parlamentnú tlač 1060. Návrh na jeho pridelenie na prerokovanie výborom je v rozhodnutí č. 1101. Dávam slovo pani poslankyni Anne Zemanovej, aby návrh zákona uviedla. (Rokovanie o návrhu poslancov Národnej rady Slovenskej republiky Anny Zemanovej, Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní , tlač 1060.)
Grausová, Natália, poslankyňa NR SR (2018-12-06):
Vážený pán predsedajúci, vážení kolegovia, kolegyňa, idem, dovoľte, prečítam zápisnicu o výsledku tajného hlasovania o návrhu vlády Slovenskej republiky na vymenovanie guvernéra Národnej banky Slovenskej republiky, ktoré sa konalo 6. decembra 2018. Na tajné hlasovanie o návrhu vlády Slovenskej republiky na vymenovanie guvernéra Národnej banky Slovenskej republiky bolo vydaných a poslanci si osobne prevzali 138 hlasovacích lístkov, to znamená, že na tajnom hlasovaní bolo prítomných 138 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na vymenovanie guvernéra Národnej banky Slovenska všetci poslanci odovzdali hlasovacie lístky. Zo 138 odovzdaných hlasovacích lístkov neboli žiadne neplatné, teda boli všetky platné. Zo 138 platných hlasovacích lístkov overovatelia zistili, že o návrhu na vymenovanie pána Petra Kažimíra za guvernéra Národnej banky Slovenska hlasovalo – za 86 poslancov, proti 40 poslancov a zdržalo sa hlasovania 12 poslancov. Na schválenie návrhu na vymenovanie guvernéra Národnej banky Slovenska je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní Národná rada Slovenskej republiky schválila návrh vlády Slovenskej republiky na vymenovanie Petra Kažimíra za guvernéra Národnej banky Slovenska. Overovatelia poverili svoju členku Natáliu Grausovú oznámiť výsledok hlasovania Národnej rade Slovenskej republiky. Ďalšia zápisnica o výsledku tajného hlasovania o návrhu vlády Slovenskej republiky na vymenovanie viceguvernéra Národnej banky Slovenska, ktoré sa konalo dňa 6. decembra 2018. Na tajné hlasovanie o návrhu vlády Slovenskej republiky na vymenovanie viceguvernéra Národnej banky Slovenska bolo vydaných a poslanci si osobne prevzal 138 hlasovacích lístkov, teda na tajnom hlasovaní bolo prítomných 138 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na vymenovanie viceguvernéra Národnej banky Slovenska všetci poslanci odovzdali hlasovacie lístky. Zo 138 odovzdaných hlasovacích lístkov boli 2 neplatné. Zo 136 platných hlasovacích lístkov overovatelia zistili, že o návrhu na vymenovanie Jozefa Hudáka za viceguvernéra Národnej banky Slovenska hlasovalo – za 72 poslancov, proti 56 poslancov a zdržalo sa 8 poslancov. Na schválenie návrhu na vymenovanie viceguvernéra Národnej banky Slovenska je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní Národná rada Slovenskej republiky schválila návrh vlády Slovenskej republiky na vymenovanie Jozefa Hudáka za viceguvernéra Národnej banky Slovenska. Overovatelia poverujú svoju členku Natáliu Grausovú oznámiť výsledok hlasovania Národnej rade Slovenskej republiky. Ďakujem.
Ďuriš Nicholsonová, Lucia, podpredsedníčka NR SR (2018-09-18):
Otváram všeobecnú rozpravu. Písomne sa do rozpravy prihlásili za klub SaS pán poslanec Ondrej Dostál, za klub OĽANO pani poslankyňa Veronika Remišová. Ako jednotlivci páni poslanci Drobný, Mizík, Klus, Fecko, Mazurek a Beblavý. Nech sa páči, ako prvý vystúpi prvý prihlásený pán poslanec Ondrej Dostál. Nachádza sa v rokovacej sále? Nenachádza? Nie, fakt nie je tu, že? Dobre. Tak nech sa páči, pani poslankyňa Remišová.
T. Lebocký, poslanec: (2009-06-30):
Ďalej nemôžeme hlasovať o bode č. 8, pretože bol schválený 66. bod zo spoločnej správy a ani o bode 9, pretože bol schválený 67. bod zo spoločnej správy. Rovnako ani o bode 10 nemôžeme hlasovať, pretože bol schválený 68. bod zo spoločnej správy. Teraz sa vás pýtam, pán poslanec Štefanec, či môžeme pri zostávajúcich bodoch 1, 2, 3, 4, 6 a 7 hlasovať spoločne. Môžeme? Ďakujem, dajte hlasovať.
Bugár, Béla, podpredseda NR SR (2017-03-21):
Pán poslanec Antal, nech sa páči.
Zmajkovičová, Renáta, podpredsedníčka NR SR (2014-05-14):
Faktické poznámky na vystúpenie pani poslankyne nie sú. Pani poslankyňa bola posledná, ktorá sa prihlásila do rozpravy. Vyhlasujem rozpravu za skončenú. Pán minister, chcete zaujať stanovisko k rozprave? Nech sa páči.
Muňko, Dušan, poslanec NR SR (2017-10-18):
Som rád, pán Kollár, že sa našiel aspoň jeden zdravý rozum, pretože nikto z vás nepozná privatizáciu Slovenských elektrární. Slovenské elektrárne zastupoval pri privatizácii Dr. Havlát s tým, že Slovenské elektrárne sa nedali, Gabčíkovo sa nedalo privatizovať, pretože nebol skončený spor, alebo resp. spor, ktorý bol v Haagu, nebol ukončený. Čiže bol ukončený takým rozsudkom, akým bol. Keď sa jednalo o privatizáciu, tak sa nemohla privatizovať, tak sa dali do prenájmu. Ale ja vystúpim k celej tejto kauze, pokiaľ sa týka. Dr. Bžán bol jeden z tých, ktorý zastupoval hneď od začiatku po Havlátovi a dával dohromady doklady, pretože na ministerstve hospodárstva sa nenašlo nič. Minister Jahnátek, keď nastúpil, nenašiel jeden doklad ohľadom privatizácie Slovenských elektrární. Ale vrátime sa podrobne k tejto celej záležitosti. A treba poďakovať z tohto miesta hlavne generálnemu prokurátorovi Trnkovi a námestníkovi generálneho prokurátora Tichému, že vôbec sa táto kauza otvorila a že Gabčíkovo sa dostalo po 12 rokoch naspäť do rúk Slovenskej republiky. Ale podrobne sa dozviete presne, ako celé fungovalo, pri mojom vystúpení.
Pado, Martin, poslanec NR SR (2011-04-05):
Ďakujem pekne za slovo, pán predseda. Áno, pán poslanec Petrák, máte pravdu, pred rokom platilo slovo premiéra, rozumej Fica, lebo bol premiérom. A dnes už neplatí, lebo už nie je premiérom. Tak, ako máte pravdu, čo bolo minulý rok, to už dnes nie je. A viete, pán poslanec, hovorili ste veľmi veľa, ale k podstate veci ste nepovedali dokopy nič, a keď, tak úboho málo. Mali ste štyri roky na to, aby ste sa zaoberali problémami verejnej správy, reformou verejnej správy, reformou samosprávy. Neurobili ste nič, ani ste o tom nehovorili, ani ste neriešili problémy, a teraz viete len kritizovať. Mali ste s niečím prísť, vy viete dobre, tak ako aj ja, že nie všetko v tom dobre funguje, a vedia o tom ďaleko viac ľudia, ktorí sú pravidelne dennodenne v tom, ale neprišli ste s ničím. Len s obyčajnou kritikou a táraním a rozprávaním o tom, čo všetko chceme urobiť zle a ako je to teraz dobre. Ďakujem pekne.
B. Bugár, podpredseda NR SR: (2005-09-21):
J. Cuper, poslanec: Ja chcem povedať, že či táto...
Pellegrini, Peter, predseda NR SR (2015-11-10):
Ďakujem pekne, pán poslanec. Na vaše vystúpenie tri faktické poznámky, končím možnosť prihlásiť sa s faktickými poznámkami. Ako prvá pani poslankyňa Šedivcová, nech sa páči.
Kolesík, Andrej, poslanec NR SR (2013-05-15):
Pán predseda, dajte, prosím, hlasovať o tom, že Národná rada Slovenskej republiky v súlade s vaším rozhodnutím prideľuje predložený návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti a aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní.
Čaučík, Marián, poslanec NR SR (2024-01-10):
Ďakujem pekne za slovo. Pán poslanec Hargaš, hovorili ste o tom, že simulujeme MPK tuto v Národnej rade pri rozprave. Povedal by som, áno, aj nie. Áno z toho hľadiska, že takéto zákony by mali byť naozaj prijaté po veľkej odbornej a verejnej diskusii, neboli. Čo nám ostáva? My to do istej miery trochu suplujeme a môžme suplovať. To nie je v tom, že nedá sa nahradiť tento proces. Ako ste spomínali 500 ľudí, keď napíše hromadnú pripomienku, tak príslušné ministerstvo si musí s nimi k tomu sadnúť, s ich zástupcami, vyjadriť sa, prečo to tak má byť. Majú byť zapojené odborné skupiny ako v tomto prípade rada prokurátorov, advokátska komora, vyšetrovatelia a podobne a vieme z toho návrhu zákona, že už len praktické veci, ktoré nastanú, ak zákon bude schválený v tejto podobe, budú veľmi problematické. Zmienené právo na prerokovanie veci bez zbytočných prieťahov bude ešte menej napĺňané, bude to ešte horšie. Ale o tom chcem hovoriť potom viac vo svojom príspevku. Ďalej, povedal by som, že vláda simuluje skrátené legislatívne konanie, lebo tie dôvody reálne, ako tu už veľa krát odznelo, na to nie sú a nemala by to vláda robiť a toto robí. A najväčší problém vnímam, že koaličná väčšina nás do toho môže takto natlačiť. Mala by tu existovať ozaj dosť veľká odborná diskusia. A toto prispieva aj k našej frustrácii, že keď koalícia má aj krehkú väčšinu o štyri hlasy, môže v konečnom dôsledku na konci toho procesu v podstate schváliť všetko. Tak toto ma vedie k reflexii, že niektoré veci v rokovacom poriadku sú nastavené príliš digitálne. Keď dosiahnete, tak môžete všetko a mali by sme uvažovať trochu možno o nejakých zmenách v zmysle analógovom. Ďakujem.
Paška, Pavol, predseda NR SR (2014-06-04):
Pán poslanec Droba.
Ľ. Martinák, poslanec: (2009-10-22):
Vážení páni poslanci, pani poslankyne, pevne verím, že podporíte môj návrh. Ďakujem za pozornosť.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 141, za 136, proti 1, zdržal sa 1, nehlasovali 3. (Potlesk.) Návrh sme schválili.
Bugár, Béla, podpredseda NR SR (2017-10-11):
Prezentujme sa a hlasujeme. (Hlasovanie.) Prítomných 137 poslancov, za 107, 29 poslancov sa zdržalo hlasovania, 1 nehlasoval. Konštatujem, že body zo spoločnej správy sme schválili. Nech sa páči.
P. Paška, predseda NR SR: (2006-12-12):
(Hlasovanie.) (Reakcia z pléna.)
Bugár, Béla, podpredseda NR SR (2011-10-11):
Ďalej v rozprave vystúpi za klub SDKÚ – DS pán poslanec Štefanec. A medzi tým podľa § 28 sa prihlásil o slovo prvý podpredseda vlády, pán minister Figeľ.
Hrnčiar, Andrej, podpredseda NR SR (2016-12-08):
Ďakujem, pán poslanec. Zaujmite miesto pre navrhovateľov, súčasne vás prosím, aby ste plnili úlohu, aj úlohu spravodajcu. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Končím možnosť nahlásiť sa do rozpravy. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji v znení zákona č. 58/2009 Z. z. a ktorým sa menia a dopĺňajú niektoré zákony. Návrh zákona má parlamentnú tlač 306. Návrh na jeho pridelenie na prerokovanie výborom je v rozhodnutí č. 311. Dávam slovo poslankyni Erike Jurinovej, aby za skupinu poslancov návrh zákona uviedla. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji v znení zákona č. 58/2009 Z. z. a ktorým sa menia a dopĺňajú niektoré zákony , tlač 306.)
L. Szigeti, poslanec: (2008-12-02):
Len na objasnenie, pán podpredseda. Nikdy som netvrdil to, že status quo je uvedenie týchto názvov len a len v jazyku národnostných menšín. Status quo tu je, že buď teda existujú učebnice v jazyku národnostných menšín, alebo tie názvy sú používané dvojjazyčne, to je táto učebnica. Ale doposiaľ nikdy neexistovali také učebnice, kde sú tie názvy uvedené len a len v štátnom jazyku. Vy hovoríte o tom, že je to parciálna otázka, parciálne problémy pre niekoho. Pre vás je to možno parciálny problém, ale pre nás príslušníkov národnostných menšín je to mimoriadne dôležitá problematika, súvisí to s našou identitou a s rozvojom našej identity. Často sa hovorí o tom, že jazyková rôznorodosť predstavuje istú hodnotu pre každú krajina. A často sa o tom hovorí aj na Slovensku. Hovorí sa o tom aj v ostatných krajinách Európskej únie. Zdá sa mi, bohužiaľ, že táto jazyková rôznorodosť na Slovensku sa používa ako nástroj rozdeľovania. Je to smutné. Hovoríte o potrebe politiky dobrého spolunažívania. Súhlasím s vami, ale musí to byť obojstranné, nemôže to byť jednostranné a nemôže to byť zneužívané. A na záver. Mali by sme si uvedomiť a mali by ste si uvedomiť aj vy, pán podpredseda Národnej rady, že nemali by sme robiť iným to, čo nechceme, aby iní robili nám. Ďakujem.
Drucker, Tomáš, minister zdravotníctva SR (2017-02-01):
Ďakujem pekne ešte raz. Vážený pán predsedajúci, vážené panie poslankyne, páni poslanci. Cieľom predloženého vládneho návrhu zákona je zapracovať požiadavky aplikačnej praxe a upraviť v praxi nejednoznačné a ťažko vykonateľné ustanovenia, ktoré musia dodržiavať jednotlivé subjekty pôsobiace v oblasti metrológie na území Slovenskej republiky. Uvedený vládny návrh zákona v plnej miere akceptuje požiadavky vyplývajúce z medzinárodných a európskych dokumentov, ktoré sú kladené na meradlá, metrologické výkony, spotrebiteľsky balené výrobky a na metrológiu ako takú. Vládnym návrhom zákona sa má dosiahnuť vyšší stupeň zosúladenia s porovnateľnými mechanizmami v iných štátoch a preventívne pôsobenie v záujme ochrany spotrebiteľov pred výrobkami alebo službami, ktoré by mohli ohroziť ich životy, zdravie či majetok. Vládny návrh zákona spresňuje niektoré definície týkajúce sa meradiel a špecifikáciu niektorých ustanovení týkajúcich sa overovania určených meradiel. Vládny návrh zákona ďalej spresňuje požiadavky na spotrebiteľsky balené výrobky, niektoré požiadavky na proces autorizácie a činnosť autorizovaných a registrovaných osôb. Upravuje rozsah pôsobnosti Slovenského metrologického inšpektorátu, spresňuje ustanovenia o výkone metrologického dozoru a vzťah k zahraničiu pri uvádzaní určených meradiel na trh a ich následnej metrologickej kontrole. Vládny návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Prijatie predloženého zákona bude mať pozitívny vplyv na rozpočet verejnej správy a negatívny vplyv na podnikateľské prostredie. Nebude mať sociálny vplyv, vplyv na životné prostredie, vplyv na informatizáciu spoločnosti, ani na služby verejnej správy pre občana. Vážený pán predsedajúci, vážené panie poslankyne, vážení páni poslanci, dovoľujem si váš požiadať o podporu predloženého návrhu zákona. Ďakujem.
Blaha, Ľuboš, podpredseda NR SR (2024-05-22):
Na vaše vystúpenie, pani poslankyňa, evidujem dve faktické poznámky. Ako prvý, pán poslanec Jozef Pročko, nech sa páči.
Kamenický, Ladislav, minister financií SR (2024-10-29):
Ďakujem pekne. Takže, kolegovia, strávime niekoľko hodín spolu. Mám päť bodov, takže začneme prvým. Vážený pán predsedajúci, vážené kolegyne, kolegovia, na rokovanie pléna predkladám vládny návrh zákona, ktorým sa mení a dopĺňa zákon o vlastníctve bytov a nebytových priestorov. Hlavným cieľom návrhu zákona je zakotviť právnu úpravu elektronického hlasovania do predmetného zákona. Zároveň sa navrhuje možnosť prerokovať na schôdzi vlastníkov bytov a nebytových priestorov umiestnenie nabíjacieho bodu. Návrh reaguje na úpravu v oblasti stavebnej legislatívy. Toľko. Ďakujem pekne, teším sa na rozpravu.
Glváč, Martin, podpredseda NR SR (2017-05-11):
Ďakujem. S faktickými poznámkami štyria poslanci, ukončujem možnosť prihlásenia sa. Pani poslankyňa Remišová.
P. Hrušovský, predseda NR SR: (2003-06-27):
Hlasujeme, páni poslanci. (Hlasovanie.) Prítomných je 120 poslancov, za 92, proti 17, zdržalo sa 9, nehlasovali 2. Konštatujem, že Národná rada odvolala z funkcie predsedu Úradu pre štátnu pomoc pána Miroslava Hladíka. Teraz pristúpime k rokovaniu o ďalšom bode programu, ktorým je návrh na voľbu predsedu Úradu pre štátnu pomoc . Prosím teraz podpredsedu vlády pána Ivana Mikloša, aby z poverenia vlády návrh uviedol a odôvodnil. Pán podpredseda, nech sa páči, máte slovo.
T. Cabaj, poslanec: (2008-10-24):
Takže to ako len do pozornosti dávam, že ministerstvo vypracovalo komplexný návrh zákonov, všetkých, ktoré sa dotýkajú prechodu na euro. To nech prijmeme, nech je to vysporiadané a potom sa zaoberajme Bratislavou. Takže osobne neodporúčam prijať tento návrh.
Blanár, Juraj, podpredseda NR SR (2021-11-10):
(Zaznievanie gongu.) Vážené panie poslankyne, páni poslanci, budeme pokračovať v prerušenej rozprave o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 714). V rozprave vystúpi teraz písomne prihlásený pán poslanec Patrick Linhart. Nech sa páči, máte slovo.
Laššáková, Jana, podpredsedníčka NR SR (2014-09-10):
Pán poslanec Kuffa, nech sa páči.
P. Hrušovský, predseda NR SR: (2003-03-06):
M. Beňová, poslankyňa: Ďakujem, pán predsedajúci. Pán guvernér, tiež si vážim, že ste vystúpili na pôde Národnej rady Slovenskej republiky, napriek tomu si neodpustím malú poznámku. Viete, ak vypisuje niektorá komerčná firma, alebo možno niektoré médiá súťaže, tak tam je takým malým napísané, že nemôžu sa ich zúčastniť zamestnanci tej firmy ani ich rodinní príslušníci. A myslím si, že v prípade Národnej banky Slovenska by niečo také tiež nebolo na škodu. Ďakujem.
Glenda, Tibor, poslanec NR SR (2015-11-20):
Pán predseda, keďže sme schválili body spoločnej správy, mám splnomocnenie gestorského výboru odporučiť hlasovať o tom, že prerokovaný návrh zákona prerokujeme v treťom čítaní.
M. Košútová, poslankyňa: (2007-06-21):
Neviem, či si tieto hodnoty uvedomujú aj tí, ktorí tu teraz tak vehementne bojujú proti zákonu o lesoch, ktorý je predkladaný. Zákon vypracovala skupina odborníkov. Venovala mu maximálnu pozornosť. Prešiel legislatívnym procesom a širokým pripomienkovým konaním, ale kolegovia z opozície opäť nie sú spokojní. Tento raz vyčítajú aj neschopnosť ministerským pracovníkom, ktorí návrh pripravovali. Dosť dobre tomu nechápem. Veď sú to tí istí ministerskí úradníci, čo pripravovali zákony, keď oni boli vo vláde v minulom období a tieto zákony boli dobré. Čo sa teda stalo? Stále tu počúvame, aký je zákon zlý, aké ustanovenie o vstupe cyklistov do lesa, o zbere jednej šišky, jedného hríbu, o obviňovaní lesníkov, že chcú mať les len pre seba. Myslím si, že sa to znova využíva len na vytĺkanie politického kapitálu. Nesúhlasenie pani kolegyne s päťročným preškoľovaním odborných lesných hospodárov a argument o tom, že ona si vodičský preukaz nemusí obnovovať a má ho na celý život, dovolila by som si pripomenúť iba vyhlášku 208/1991 v novele 280/2006, podľa ktorej každý vodič z povolania a každý vodič firmy, ktorý šoféruje vozidlo, sa musí jedenkrát ročne zúčastniť na preškolení a každý druhý rok na preskúšaní. Čiže, tak sa overuje jeho odborná spôsobilosť. A lesných hospodárov nemusíme preškoľovať? Keby bolo na mne, ja by som zakázala vstup do lesa úplne, pretože na vlastnej skúsenosti po nedeli som si akurát spôsobila zdravotné problémy. Takže každý nech zváži, ako do lesa pôjde. Nechcem ďalej naťahovať čas, pretože si myslím, že sa tejto problematike už venujeme dosť dlho. Nechajme na poslancov, aby zvážili, ako zákon podporia a schvália. Verím, že tento zákon je dobrý a žiadam o jeho podporu. Ďakujem. (Potlesk.)
P. Hrušovský, predseda NR SR: (2002-10-15):
J. Drgonec, poslanec: Ďakujem za slovo. Možno prekvapím, ale aj ustanovujúca schôdza ústavnoprávneho výboru bude o 20.00 hodine na 1. poschodí v miestnosti č. 150.
Šeliga, Juraj, podpredseda NR SR (2021-01-29):
Ďakujem pekne. Na vaše vystúpenie je desať faktických poznámok. Chcem sa spýtať, kolegovia, že či chcete dokončiť faktické poznámky dnes. Súhlasíte? (Súhlasná reakcia pléna.) Dobre. Nech sa páči, pán poslanec Herák.
Číž, Miroslav, doterajší podpredseda NR SR (2010-07-08):
Pán poslanec József Nagy.
Hrnčiar, Andrej, podpredseda NR SR (2018-10-23):
Reakcia na faktické poznámky, pán poslanec Galek.
Hrnčiar, Andrej, podpredseda NR SR (2016-10-14):
S reakciami na faktické poznámky pán poslanec Mihál.
Glváč, Martin, podpredseda NR SR (2017-09-06):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pani navrhovateľka nežiada o slovo. Pán spravodajca, súčasne vás žiadam, pán spravodajca, žiadam vás, aby ste ohlásili termín hlasovania o tomto bode programu.
Hlina, Alojz, poslanec NR SR (2024-02-08):
Pán predseda, verím, že mi vrátite tých cirka päť-šesť minút. Naozaj sa venujem v treťom čítaní prijatým pozmeňovákom. Naozaj očakávam od vás... (Prerušenie vystúpenia predsedajúcim.)
Šimečka, Michal, podpredseda NR SR (2023-11-16):
Ďakujem veľmi pekne. Pokračujeme v rozprave a ako ďalší vystúpi v rozprave pán poslanec Hellebrandt. Ospravedlňujem sa, s reakciou na faktickú pani poslankyňa Bihariová, prosím.
B. Sániová, poslankyňa: (2007-06-27):
Chcem poďakovať najprv pani ministerke zato, že odpovedala, vysvetlila, myslím si, že najcitlivejšie stránky zo Zákonníka práce. To je matka, zdravotne postihnutý, sezónne práce, to, čo tu veľmi  rezonovalo celý deň. Čo sa týka zdravotníctva. Určite problém, ktorý tu bol nadškrtnutý, vnesie sa aj medzi rady zdravotníkov, ale to prechodné riešenie do toho 31. 7. 2009 bude práve nato, aby sa v budúcnosti tento problém odstránil. Je pravdou, že zamestnanec, lekár aj zdravotná sestra, najmä lekár, ktorý po nedeľnej službe ďalej musí pracovať a plniť si svoje povinnosti tak, aby nezanedbal to, na čo prisahal, teda chránil pacienta a robil v jeho prospech, určite po 56 hodinách nemôže tento výkon robiť. V doobedňajšej rozprave, neviem, ktorý kolega hovoril o tom, že český Zákonník práce nerešpektoval niektoré požiadavky Európskeho súdneho dvora. Som rada, že ste to vysvetlili, pani ministerka, a povedali ste, že bola len zlá tá interpretácia toho. Takisto, ako som už povedala, tí zdravotníci isto budú veľmi ťažko niektoré tieto zákony, teda tie nariadenia rešpektovať, ale sama pracujem v takom zdravotníckom zariadení, kde sme hovorili o tom, čo to prinesie, ale ide práve o ochranu a bezpečnosť nielen tých pracovníkov, ktorí to vykonávajú, ale o bezpečnosť aj pacientov.
Danko, Andrej, predseda NR SR (2016-06-16):
Ďakujem. Pán poslanec Martin Nemky.
Hraško, Igor, poslanec NR SR (2012-07-02):
Ďakujem pekne, pani predsedajúca. Pani Tomanová, vyslovene, už som sa teda chcel viackrát vyjadriť ku tejto problematike, a vyslovene mi lezie na nervy to, ako si vyhadzujete na oči, ktorá vláda čo spravila a ktorá čo nespravila. Každá máte na tričku svoje maslo alebo na hlave. A vyslovene nič sa s tým nevyriešilo. To znamená, že preto tu sedíme dnes my, noví poslanci, aby sa niečo pohlo dopredu. Vo svojom prejave ste nepovedali nič konštruktívneho, ako by sa dala táto situácia zlepšiť, alebo akými krokmi to napraviť. Vláda už teda pripravuje nejaké návrhy zákona, som zvedavý, čo potom budete hovoriť, pretože ten zákon bude mať podobné znenie, respektíve podobné myšlienky vnesené. Takže potom vám to nebude vadiť, či ako? Takže pokiaľ to pripraví niekto iný, tak je to zle, pokiaľ to pripravíte vy, tak je to úplne super, špičkové. No a pokiaľ viem, tak sa tu rieši zneužívanie systému, ktoré ste vy doteraz nevedeli poriadne vyriešiť. Tak prečo teraz kritizujete? Skúste dať konštruktívne návrhy, skúste konštruktívne k tomuto pristupovať a potom to bude niečo, o čom môžete začať rozprávať. Ďakujem.
Ďuriš Nicholsonová, Lucia, podpredsedníčka NR SR (2016-12-07):
No, v prvom rade sa vám chcem veľmi pekne poďakovať, pani kolegyňa, za vaše vystúpenie, o to viacej, že teda s tým máte osobnú skúsenosť a že ste boli ochotná a schopná sa o to s nami takýmto spôsobom podeliť. Ja si tiež myslím, že sprevádzanie detí počas hospitalizácie – aj zdravých detí relatívne, ktoré sú hospitalizované – by malo byť samozrejmosťou, a tie nemocnice by mali byť na to pripravené, pretože tam ide o elimináciu emočného šoku toho dieťaťa, ktoré sa zrazu ocitne bez matky, bez rodičov v neznámom prostredí, v nemocnici, ja si myslím, že aj tá liečba by bola možno jednoduchšia, keby to dieťa bolo sprevádzané niekým blízkym. A o to viac si myslím aj po vašom vystúpení, že minister Richter a tá jeho suita musia byť z inej planéty. Ako ich príbuzní sa evidentne asi chodia liečiť do úplne iných zariadení, pretože oni si vôbec nevedia predstaviť, že aká je situácia na oddelení, kde máte množstvo takýchto malých, možno aj hyperaktívnych detí, a máte na to štyri vyťažené sestry. Tam ani neexistuje ani iná možnosť, iba to, aby tá matka s dieťaťom tam bola alebo otec. A, samozrejme, tak ako ste správne podotkli, že vôbec nejde len o onkologicky choré deti, nie je správne úplne, aby sme to len na tento okruh zužovali, pretože ide o celý okruh detí, resp. osôb, ktoré sú odkázané na starostlivosť inej osoby. Ešte raz sa vám chcem veľmi pekne poďakovať a všetkých poprosiť, aby ste zvážili, že či to nepodporiť. Ďakujem.
Paška, Pavol, predseda NR SR (2012-05-10):
Pán poslanec Mihál.
Laššáková, Jana, podpredsedníčka NR SR (2015-11-25):
Ďakujem pekne, pán minister, zaujmite miesto určené pre navrhovateľov. A teraz dávam slovo spoločnému spravodajcovi z výboru pre zdravotníctvo poslancovi Ladislavovi Andreánskemu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
M. Hort, podpredseda NR SR: (2009-11-04):
A teraz ešte sa prihlásil predseda výboru pán poslanec Jozef Halecký. Nech sa páči.
Hrnčiar, Andrej, podpredseda NR SR (2019-10-22):
Pán poslanec Poliačik.
Grendel, Gábor, podpredseda NR SR (2020-07-23):
Pán poslanec Blanár, rád by som vám dal slovo, ale bol som upozornený organizačným odborom, že o 23.55 hod. musíme na pätnásť minút prerušiť schôdzu kvôli technickým dôvodom záznamu na internete a tak ďalej, takže budeme pokračovať desať minút po polnoci vašou faktickou poznámkou. (Prestávka.) (Po prestávke.) 24. 7. 2020 o 00.10 hodine
B. Bugár, podpredseda NR SR: (2004-09-23):
Pán minister, nech sa páči.
Bugár, Béla, podpredseda NR SR (2010-10-13):
Pán poslanec Jahnátek.
Grendel, Gábor, podpredseda NR SR (2022-09-27):
Berieme na vedomie. Pána poslanca Šudíka nevidím v sále, takže takisto stráca definitívne poradie. Vyhlasujem rozpravu za skončenú. Želá si záverečné slovo pán navrhovateľ, pán minister zahraničných vecí? (Reakcia ministra.) Nech sa páči.
Bugár, Béla, podpredseda NR SR (2011-05-18):
Pán poslanec, môžte dať procedurálny návrh, ale o procedurálnom návrhu v tom istom znení už sme hlasovali a nemáte tri kluby. Takýto návrh môžte... (Reakcia z pléna a ruch v sále.) Takáto dohoda nie je. Nech sa páči, pán poslanec Sidor.
V. Veteška, podpredseda NR SR: (2004-09-22):
K. Ondriaš, poslanec: Vážený pán predsedajúci, vážený pán minister, dámy a páni, rokujeme o správe o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia, je tlač 738. Správa stručne hovorí, že HDP na obyvateľa v parite kúpnej sily je v Bratislavskom kraji viac ako dvakrát vyšší ako celonárodný priemer a že je to podobné ako v iných krajinách Európskej únie. Podobný podiel HDP na obyvateľa v najbohatšom regióne je 3- až 4- krát vyšší ako v najchudobnejšom regióne a je to podobné ako v iných krajinách Európskej únie. Zo správy vyplýva, že nerovnováha vo vývoji regiónov je bežná vec v Európskej únii a že Európska únia si nevie poradiť s týmto problémom. Do roku 1989 sociálno-ekonomická úroveň v regiónoch na Slovensku bola približne vyrovnaná. Po roku 1989 začali narastať rozdiely medzi bratislavským regiónom a zvyškom Slovenska. Prekvapilo ma, že súčasná správa vôbec neanalyzuje, ako Slovensko dokázalo pred rokom 1989 úspešne vyrovnávať rozdiely medzi regiónmi, že bolo úspešnejšie ako v súčasnosti Európska únia a súčasná vláda. Keby vláda zanalyzovala, akými technikami sa dosiahlo vyrovnávanie sociálno-ekonomickej úrovne v regiónoch Slovenska pred rokom 1989 a použila tie isté princípy v súčasnosti, pravdepodobne by bola úspešná. Potom by Slovensko mohlo poradiť aj Európskej únii, ako riešiť rozdiely v stave sociálno-ekonomickej úrovne v regiónoch v Európskej únii. Bohužiaľ, ideologická záťaž v Európskej únii a na Slovensku je tak veľká, že nedovolí riešiť rozdiely v stave sociálno-ekonomickej úrovne v regiónoch na Slovensku a v Európskej únii. Preto klub Komunistickej strany Slovenska nepodporí predloženú správu. Ďakujem za pozornosť.
Kéry, Marián, poslanec NR SR (2021-03-17):
Ďakujem za slovo. Vážený pán podpredseda Národnej rady Slovenskej republiky, panie poslankyne, páni poslanci, 15. februára v roku 1991 sa vo Vyšehrade stretli vtedajší prezidenti Československa a Poľska a maďarský predseda vlády. A vlastne tento dátum sa považuje za ten základný kameň spolupráce týchto našich stredoeurópskych štátov. Spolu s kolegom podpredsedom Národnej rady Slovenskej republiky Jurajom Blanárom sme predložili návrh uznesenia a boli by sme radi, keby Národná rada Slovenskej republiky schválením tohto uznesenia sa pridala k národným parlamentom Českej republiky, Poľska, Maďarska, ktoré pred niekoľkými týždňami prijali uznesenia, resp. deklaráciu práve pri príležitosti 30. výročia vzniku Vyšehradskej skupiny. Ak dovolíte, viem, že vy poslanci máte tento návrh uznesenia pred sebou, ale sledujú nás aj diváci, tak mi dovoľte, aby som tento, to, tento návrh uznesenia prečítal. Uznesenie Národnej rady Slovenskej republiky k 30. výročiu vzniku Vyšehradskej skupiny Národná rada Slovenskej republiky a) zdôrazňuje význam Vyšehradskej deklarácie podpísanej dňa 15. februára 1991, ktorá začala spoluprácu krajín strednej Európy na ceste k európskej a euroatlantickej integrácii. b) Národná rada si váži úsilie Vyšehradskej štvorky, ktoré vyústilo do ukotvenia krajín Vyšehradskej skupiny v rámci Európskej únie a Organizácie Severoatlantickej zmluvy (ruch v sále a zaznievanie gongu) c) vníma význam Vyšehradskej štvorky ako jeden z dôležitých formátov regionálnej spolupráce d) podporuje spoluprácu krajín Vyšehradskej štvorky pri rokovaniach a aktívnej tvorme politík Európskej únie s cieľom ďalšieho rozvoja strednej Európy e) oceňuje zásluhy Medzinárodného vyšehradského fondu ako inštitucionalizovanej formy spolupráce Vyšehradskej štvorky Dámy a páni, skončil som.
M. Číž, podpredseda NR SR: (2007-12-06):
Vážené kolegyne, kolegovia, prerušujem rokovanie o tomto bode programu. Ďakujem ako navrhovateľovi – pánovi podpredsedovi vlády, tak aj spravodajcovi pánovi Nagyovi. Ďalšími bodmi programu sú vládne návrhy zákonov, ktorých predkladateľom je minister dopravy, pôšt a telekomunikácií Ľubomír Vážny, ktorý v zastúpení ministra hospodárstva Jahnátka predloží aj ďalšie vládne návrhy zákonov. Prikročíme teraz k prvému z týchto bodov programu, ktorým je druhé čítanie o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 440 a spoločnú správu výborov máte ako tlač 440a. Nech sa páči, pán minister, odôvodnite vládny návrh zákona.
Zemanová, Anna, poslankyňa NR SR (2022-09-22):
Ďakujem pekne. Myslím si, že pán Sulík veľmi doplnil túto celú rozpravu. Presne je to o tom, že áno, aj to obchodovanie s tými energiami aj podniky majú právo, veď teda to bola tiež ich forma nejakej taktiky, to, že bude nejaká energetická kríza. Dnes sa im, dnes sa im vyčíta, že správne nakupovali energiu, tak nie je to celkom voči nim férové. Ale neférové je, keď štát si neplní záväzky, ktorým sa dohodol na jednej strane pri, na jednej strane pristupujeme k podpísaniu dohôd na nízkouhlíkovú Európu, zaväzujeme sa dosiahnuť nejaké zníženie emisií do roku 2030 a ak sa nezníži produkcia emisií, tak jednoducho ten zámer do roku 2030 nenaplníme. A práve tento, obchodovanie a výnosy z dražieb emisných kvót sú, na to tento nástroj bol určený, aby vlastne tie peniaze, ten znečisťovateľ, ktorý platí za tie emisie, aby následne mohol formou štátnej pomoci dostať pomoc na to, aby do budúcna tie emisie znížil, aby mohol prebudovať technológie na nižšie. To nie je štátna pomoc na to, aby mal vyššie zisky, ale to je štátna pomoc pre životné prostredie, pre každého jedného z nás, ktorí zároveň potrebujeme, aby sa tie produkty, tá výroba realizovala, ale aby bola energeticky nízka, aby bola environmentálne prijateľná a aby bola aj naplnená zamestnanosť. To je, sú požiadavky pre fungovanie dobrej spoločnosti. Nato sa tento nástroj vytvoril, tak je potrebné teraz urobiť do tohto zákona zásah, aby sa tie prostriedky, ktoré sa takýmto spôsobom dostanú do štátneho rozpočtu, nevyužívali na iné úlohy, pretože je doba, kedy je naozaj energetická kríza a vláda hovorí o možnosti vyhlásenia núdzového stavu, tak je správne využiť všetky právne nástroje ešte, na ktoré nás aj upozorňuje aj NKÚ, že nie je to takto dobre nastavené, že nie je správne čerpanie tých prostriedkov. Hovoríme o výnosoch budúcich. Asi ťažko, i keď mne by sa to celkom tiež pozdávalo, aby sa tá, tých, rozpustila tá rezerva, ktorá sa tam urobila, ale asi, zrejme to by bola príliš veľká diera do štátneho rozpočtu. Ale nemusíme plánovať, že tie peniaze budú plátať štátny rozpočet. Tie peniaze, ktoré sa v tomto roku a v ďalších budú, a budúcom a v ďalšom roku, kedy už sa vlastne pripravuje štátny rozpočet, aby jednoducho boli počítané s tými, že sa vrátia tam, kam majú ísť: do životného prostredia, do podnikov, tak aby bola zachovaná zamestnanosť, aby sme mali dostatok aj tých výrobkov, ktoré potrebujeme preto, aby sa nenarušoval vlastne celý kolobeh trhu. Ďakujem pekne.
Grendel, Gábor, podpredseda NR SR (2023-05-10):
Teraz dávam možnosť prihlásiť sa do rozpravy ústne. Nech sa páči. Pán poslanec Dostál, chcete sa prihlásiť či nie? (Reakcia z pléna.) Aha, takto, okej. Takže končím možnosť prihlásiť sa ústne do rozpravy. V rozprave vystúpia v poradí pán poslanec Ján Mičovský, pán poslanec Lukáš Kyselica a pán poslanec Ondrej Dostál.
Pavlis, Pavol, minister hospodárstva SR (2015-02-04):
Ďakujem za slovo, pán predsedajúci. Pán poslanec Hlina, hovorili ste o logike. Logika mi asi hovorí to, že ste tento zákon asi ani nečítali, ale dovolím si, zákon predtým, ako príde do vlády, existuje tzv. Rada hospodárskej a sociálnej dohody, s tým, že okrem odborárov sú tam aj Asociácia zamestnávateľských zväzov a združení a Republiková únia zamestnávateľov. Asi sa zhodneme na tom, že Republiková únia zamestnávateľov nie je SMER a táto asociácia asi nie je moc blízka našej strane. Tak mi dovoľte, aby som citoval zo stanoviska Republikovej únie zamestnávateľov k tomuto zákonu, zásadná pripomienka, počet nových pracovných miest. Navrhujú v § 3 písm. m): vypúšťajú sa slová „pričom celkový počet, nárast pracovných miest nesmie byť menší ako 10 % nových pracovných miest, nesmie však byť menší ako 40 zamestnancov.“. Ministerstvo hospodárstva túto pripomienku akceptovalo. Ďakujem.
Danko, Andrej, predseda NR SR (2016-05-25):
Ďakujem. Do rozpravy požiadal o slovo pán poslanec Ondrej Dostál ako navrhovateľ.
Danko, Andrej, podpredseda NR SR (2024-06-14):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Veslárovej. V zastúpení pani poslankyne, nech sa páči.
J. Figeľ, poslanec: (2003-12-16):
Z. Martináková, podpredsedníčka NR SR: Pán poslanec Devínsky.